 I-DA ifuna asishiye ngokushesha isikhundla owe-NPA News24I-DA ifuna asishiye ngokushesha isikhundla owe-NPAJohannesburg I-Democratic Alliance DA ifuna inhloko ye-NPA, uShaun Abrahams, yehle esikhundleni, kulandela isinqumo seNkantolo eNkulu eNorth Gauteng ngoLwesihlanu, ethe ukuqokwa kwakhe kuphambene nomthetho.I-DA ikusho lokhu nakuba uMengameli Jacob Zuma ememezele ukuthi ufuna ukusidlulisela phambili lesi sinqumo.INkantolo eNkulu ePretoria ngoLwesihlanu ekuseni ikhiphe isinqumo ngesicelo esafakwa yizinhlangano zomphakathi ezaziphikisana nemali engu-R17.3m uZuma ayikhokhela owayeyisikhulu se-NPA uMxolisi Nxasana ukuze ehle esikhundleni sakhe.Esikhundleni sikaNxasana kwabe sekuqokwa u-Abrahams.UMengameli wamaJaji eGauteng uDunstan Mlambo uthe ngeke kwalunga ukuba uNxasana abuyiselwe esikhundleni ngenxa yokuthi kunamacala enkohlakalo asapheywa ngawo, noZuma futhi ngeke akwazi ukuqoka inhloko entsha ngenxa yokuthi uyathinteka kulolu daba ngakho kumele kube yiPhini likaMengameli uCyril Ramaphosa elenza umsebenzi wokuqoka inhloko entsha.OLUNYE UDABA: UNgqongqoshe uthi ayiphele eyamaphoyisa acasha ezihlahleniInkantolo iyalele uRamaphosa ukuba aqoke inhloko entsha ye-NPA zingakapheli izinsuku ezingu-60.Esitatimendeni, ihhovisi likaMengameli lithe nakuba isinqumo lingakasifundi sonke, umengameli welulekwe ngokuthi inkantolo engaphezulu kwalena ingase iphume nesinqumo esehlukile.Nakuba kunjalo, i-DA ithi akaphume esikhundleni ngokushesha u-Abrahams.Umholi we-DA uMmusi Maimane esitatimendeni uthe u-Abrahams kumele aphume ngokushesha esikhundleni ukuze kungene umuntu ozokwenza umsebenzi ngendlela efanele. 